
DR 30.10.2014  65  

  
Tuan Yang di-Pertua, ini membawa saya kepada poin yang seterusnya iaitu isu 

jenayah di kawasan saya terutama pengedaran dadah secara terbuka di kawasan-kawasan 
perumahan, kawasan sekolah serta kawasan penempatan pekerja asing dan kawasan 
industri di Prai, Bukit Tengah dan Bukit Tambun khususnya di kawasan Batu Kawan. Ia satu 
open secret di kawasan saya dan saya cukup yakin ramai di antara Ahli Parlimen di sini pun 

menghadapi masalah yang sama, sama ada pengedar dadah tahu akan masa-masa 
rondaan polis ataupun ada mole di dalam PDRM.  

Tuan Yang di-Pertua, dalam satu artikel Malaysiakini tahun 2009, Timbalan 
Menteri Luar Negeri iaitu A. Kohilan Pillay telah mengeluarkan kenyataan bahawa anak 
muda terutama gadis muda sama ada menuntut atau bekerja diperdaya oleh wakil-wakil 
sindiket dadah dengan kata-kata manis untuk membawa “package” dari sebuah tempat ke 
sebuah tempat yang lain. Dalam erti kata lain, anak muda disasarkan kerana mereka 
mudah percaya terutama anak-anak muda yang berlatarbelakangkan keluarga kelas 
pertengahan (middle class) atau lower income.  

Realitinya pengedar dadah jarang sekali ditangkap dan didakwa. Kebiasaannya 
mangsa keadaan anak-anak muda yang dipergunakan sebagai drug muse atau vehicle 
untuk menghantar pakej dari sebuah tempat ke tempat yang lain. Dalam erti kata lain juga, 
anak-anak muda ini akan menghadapi natijah tindakan mereka apabila mereka pula yang 
ditahan, didakwa, dibicarakan, disabit dan diberi denda hukuman gantung. Di manakah 
sistem perundangan yang sepatutnya membela yang tidak bersalah apabila jerung besar 
masih kekal di lautan jenayah dan berkeliaran mencari mangsa seterusnya? 

Tuan Yang di-Pertua, saya berdiri di sini di dalam Dewan yang mulia ini dengan 
penuh harapan agar pihak PDRM, SPRM dan Peguam Negara akan memakai jubah 
kebertanggungjawaban ke atas tanah air ini dan meningkatkan integriti dan sikap peribadi 
mereka dengan izin, to write what is wrong without fear or favor demi masa hadapan anak-
anak kita dan persepsi Malaysia di persada dunia. Dewasa ini, kadar penglibatan anak 
muda dalam pelbagai aktiviti maksiat disebabkan ketirisan hidup, ketiadaan peluang 
pekerjaan dan persepsi, dengan izin, easy money menjadi lebih ramai anak muda direcruit 
ke dalam geng-geng jenayah serta terjurus dalam trade pemerdagangan manusia dan kini 
pemerdagangan bayi.  

Tuan Yang di-Pertua, anak gadis kita merupakan satu komoditi yang amat 
lumayan jika dieksploitasikan semaksima yang boleh. Gadis muda kini boleh dipasarkan 
dalam pelbagai trade dengan izin, flash trade, drug muse, hard labor dan surrogate mother 
atau dieksploitasi menjadi ibu tumpang yang membahayakan kesihatan mereka dan bayi 
mereka. Selain itu, keganasan domestik, psikologi dan seksual terhadap anak gadis 
bermula di rumah dan pelaku atau abuser ini selalunya seorang ahli keluarga atau kenalan 
mereka. Hak-hak anak gadis mestilah ditegakkan dan undang-undang perlu digubal untuk 
melindungi hak-hak anak gadis kita untuk, dengan izin, to criminalize violence against girls 
and criminalizing marital rate. Program kesedaran harus digiatkan oleh semua kementerian 
kepada semua lapisan masyarakat dan latihan teknik wajib diberikan kepada semua agensi 
kerajaan dan bukan kerajaan yang ditemui oleh mangsa keganasan seksual selepas 
mangsa dicabuli.  

■1550 

Dalam ucapan belanjawan, Perdana Menteri menyatakan bahawa strategi kelima 
dalam framework beliau adalah dengan izin, upholding role of women. Bagaimana strategi 
ini dapat dilaksanakan jika secara asasnya hak asasi wanita pun tidak dapat dipertahankan. 
Adalah penting Kementerian Pendidikan dan Kementerian Kesihatan Malaysia mengambil 
inisiatif yang realistik untuk menyerap subjek keganasan domestik dan keganasan seksual 
dalam syllabus mata pelajaran supaya kanak-kanak, pelajar dan penuntut pengajian 
perubatan akan lebih sensitif, peka dan celik terhadap mana-mana kes keganasan atau 
yang disyaki menjadi mangsa supaya perlindungan yang wajib diberikan secepat mungkin. 

 Tuan Yang di-Pertua, saya ingin membangkitkan isu masa depan anak-anak kecil 
di Dewan yang mulia ini. Mengikut statistik UNSCR Malaysia lebih 125,000 orang pelarian 
berada di Malaysia sehingga Oktober 2013.  



Tuan Yang di-Pertua, ini membawa saya kepada poin yang seterusnya iaitu isu. jenayah di kawasan saya terutama pengedaran dadah secara terbuka di kawasan-kawasan perumahan, kawasan sekolah serta kawasan penempatan pekerja asing dan kawasan industri di Prai, Bukit Tengah dan Bukit Tambun khususnya di kawasan Batu Kawan. Ia satu open secret di kawasan saya dan saya cukup yakin ramai di antara Ahli Parlimen di sini pun. menghadapi masalah yang sama, sama ada pengedar dadah tahu akan masa-masa rondaan polis ataupun ada mole di dalam PDRM. Tuan Yang di-Pertua, dalam satu artikel Malaysiakini tahun 2009, Timbalan Menteri Luar Negeri iaitu A. Kohilan Pillay telah mengeluarkan kenyataan bahawa anak muda terutama gadis muda sama ada menuntut atau bekerja diperdaya oleh wakil-wakil sindiket dadah dengan kata-kata manis untuk membawa "package" dari sebuah tempat ke sebuah tempat yang lain. Dalam erti kata lain, anak muda disasarkan kerana mereka mudah percaya terutama anak-anak muda yang berlatarbelakangkan keluarga kelas pertengahan (middle class) atau lower income. Realitinya pengedar dadah jarang sekali ditangkap dan didakwa. Kebiasaannya mangsa keadaan anak-anak muda yang dipergunakan sebagai drug muse atau vehicle untuk menghantar pakej dari sebuah tempat ke tempat yang lain. Dalam erti kata lain juga, anak-anak muda ini akan menghadapi natijah tindakan mereka apabila mereka pula yang ditahan, didakwa, dibicarakan, disabit dan diberi denda hukuman gantung. Di manakah sistem perundangan yang sepatutnya membela yang tidak bersalah apabila jerung besar masih kekal di lautan jenayah dan berkeliaran mencari mangsa seterusnya?. Tuan Yang di-Pertua, saya berdiri di sini di dalam Dewan yang mulia ini dengan penuh harapan agar pihak PDRM, SPRM dan Peguam Negara akan memakai jubah kebertanggungjawaban ke atas tanah air ini dan meningkatkan integriti dan sikap peribadi mereka dengan izin, to write what is wrong without fear or favor demi masa hadapan anak- anak kita dan persepsi Malaysia di persada dunia. Dewasa ini, kadar penglibatan anak muda dalam pelbagai aktiviti maksiat disebabkan ketirisan hidup, ketiadaan peluang pekerjaan dan persepsi, dengan izin, easy money menjadi lebih ramai anak muda direcruit ke dalam geng-geng jenayah serta terjurus dalam trade pemerdagangan manusia dan kini pemerdagangan bayi. Tuan Yang di-Pertua, anak gadis kita merupakan satu komoditi yang amat lumayan jika dieksploitasikan semaksima yang boleh. Gadis muda kini boleh dipasarkan dalam pelbagai trade dengan izin, flash trade, drug muse, hard labor dan surrogate mother atau dieksploitasi menjadi ibu tumpang yang membahayakan kesihatan mereka dan bayi mereka. Selain itu, keganasan domestik, psikologi dan seksual terhadap anak gadis bermula di rumah dan pelaku atau abuser ini selalunya seorang ahli keluarga atau kenalan mereka. Hak-hak anak gadis mestilah ditegakkan dan undang-undang perlu digubal untuk melindungi hak-hak anak gadis kita untuk, dengan izin, to criminalize violence against girls and criminalizing marital rate. Program kesedaran harus digiatkan oleh semua kementerian kepada semua lapisan masyarakat dan latihan teknik wajib diberikan kepada semua agensi kerajaan dan bukan kerajaan yang ditemui oleh mangsa keganasan seksual selepas mangsa dicabuli. #1550. Dalam ucapan belanjawan, Perdana Menteri menyatakan bahawa strategi kelima dalam framework beliau adalah dengan izin, upholding role of women. Bagaimana strategi ini dapat dilaksanakan jika secara asasnya hak asasi wanita pun tidak dapat dipertahankan. Adalah penting Kementerian Pendidikan dan Kementerian Kesihatan Malaysia mengambil inisiatif yang realistik untuk menyerap subjek keganasan domestik dan keganasan seksual dalam syllabus mata pelajaran supaya kanak-kanak, pelajar dan penuntut pengajian perubatan akan lebih sensitif, peka dan celik terhadap mana-mana kes keganasan atau yang disyaki menjadi mangsa supaya perlindungan yang wajib diberikan secepat mungkin. Tuan Yang di-Pertua, saya ingin membangkitkan isu masa depan anak-anak kecil di Dewan yang mulia ini. Mengikut statistik UNSCR Malaysia lebih 125,000 orang pelarian berada di Malaysia sehingga Oktober 2013.